Speakerboxxx/The Love Below

Speakerboxxx/The Love Below הוא אלבום האולפן החמישי של צמד ההיפ הופ האמריקאי אאוטקאסט. האלבום יצא לאור ב-23 בספטמבר 2003, על ידי חברות התקליטים לה-פייס רקורדס ואריסטה רקורדס. האלבום יצא כאלבום כפול אשר נמשך למעלה משעתיים וכולל אלבומי סולו של שני חברי הצמד. Speakerboxxx של ביג בוי הוא אלבום היפ הופ דרומי עם השפעה של פי-פאנק, בעוד The Love Below של אנדרה 3000 מכיל את סוגות המוזיקה הפסיכדלית, פופ, פאנק, אלקטרו וג'אז. בהשוואה ל-The Love Below,‏ Speakerboxxx הפגין יותר מודעות חברתית, והכיל בתוכנו הלירי את נושאי המשפחה, פילוסופיה, דת, פוליטיקה ו"שטח רגשי רחב יותר... ממלנכוליה לזעם לביטוי". לאחר צאת אלבום האולפן הרביעי של הצמד, Stankonia, אנדרה 3000 הרגיש דחף לעשות משהו שונה מהפרויקטים הקודמים של הצמד; התוצאה הייתה להציג כלים חיים ולשיר במקום לעשות ראפ. האלבום זכה לשבחים נרחבים מצד מבקרי המוזיקה, ששיבחו את העקביות Speakerboxxx של ביג בוי ואת הסגנון המוזיקלי האקלקטי של The Love Below של אנדרה 3000. האלבום זכה בתואר "אלבום השנה" של מגזין רולינג סטון ועמד בראש סקר המבקרים "Pazz & Jop" של מגזין וילג' ווייס. בטקס פרסי גראמי ה-46, זכה האלבום בקטגוריות "אלבום הראפ הטוב ביותר" ו"אלבום השנה", בעוד שהשיר "Hey Ya!‎" זכה בקטגוריית "הביצוע האורבני/אלטרנטיבי הטוב ביותר". מגזין הרולינג סטון דירגו את האלבום במקום ה-290 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שני גרסאות שנוצרו בעבר. בשנת 2022 האלבום דורג במקום ה-124 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון. האלבום נתמך על ידי הסינגלים המצליחים "Hey Ya!‎" ו-"The Way You Move", שהגיעו שניהם למקום הראשון במצעד הבילבורד הוט 100, ו-"Roses", שהגיע לעשירייה הפותחת במצעד. האלבום עצמו הגיע היישר אל המקום הראשון במצעד הבילבורד 200, עם 510,000 עותקים שנמכרו בשבוע הראשון לצאתו. בסופו של דבר, הוא צבר בסך הכל שבעה שבועות לא רצופים בראש המצעד ו-24 שבועות בעשירייה הפותחת. הוא זכה בתוארי היהלום והפלטינה ×11 על ידי איגוד תעשיית ההקלטות האמריקאי (כל דיסק באלבום הכפול נחשב ליחידה נפרדת עבור התואר). נכון למרץ 2012, הוא נמכר ב-5.7 מיליון יחידות בארצות הברית, ובכך נחשב לאחד מהאלבומים הנמכרים ביותר בכל הזמנים בארצות הברית. מידע על האלבום Speakerboxxx/The Love Below באתר MusicBrainz מידע על האלבום Speakerboxxx/The Love Below באתר AllMusic האלבום Speakerboxxx/The Love Below באתר Discogs Southall, Nick (23 בספטמבר 2003). "Outkast – Speakerboxxx/The Love Below – Review". Stylus Magazine. אורכב מ-המקור ב-2 באוקטובר 2009. נבדק ב-10 באוקטובר 2009. {{cite web}}: (עזרה) Sarig, Roni (2007). Third Coast: OutKast, Timbaland, and how Hip-Hop Became a Southern Thing. Cambridge, MA: Da Capo. ISBN 978-0-306-81430-3. Sarig, Roni (2004). "OutKast". In Brackett, Nathan; Hoard, Christian (eds.). The New Rolling Stone Album Guide (4th ed.). Simon & Schuster. pp. 610–11. ISBN 0-7432-0169-8. Christgau, Robert (21 באוקטובר 2003). "Rousing Constituencies". The Village Voice. New York. ארכיון מ-25 במאי 2011. נבדק ב-10 באוקטובר 2009. {{cite news}}: (עזרה) Cinquemani, Sal (19 בספטמבר 2003). "OutKast: Speakerboxxx/The Love Below". Slant Magazine. ארכיון מ-15 בספטמבר 2013. נבדק ב-6 ביולי 2010. {{cite web}}: (עזרה) Rolling Stone, Rolling Stone, The 500 Greatest Albums of All Time, Rolling Stone, ‏2020-09-22 (באנגלית אמריקאית) Charles Aaron,Mankaprr Conteh,Jon Dolan,Will Dukes,Dewayne Gage,Joe Gross,Kory Grow,Christian Hoard,Jeff Ihaza,Julyssa Lopez,Mosi Reeves,Yoh Phillips,Noah Shachtman,Rob Sheffield,Simon Vozick-Levinson,Christopher R. Weingarten, Charles Aaron, Mankaprr Conteh, Jon Dolan, Will Dukes, The 200 Greatest Hip-Hop Albums of All Time, Rolling Stone, ‏2022-06-07 (באנגלית אמריקאית) Grein, Paul (2012-03-16). "Chart Watch Extra: Top Albums Of Last 10 Years". Yahoo! Music. ארכיון מ-2 באפריל 2015. נבדק ב-2016-12-29. {{cite web}}: (עזרה)